

**REPUBLIKA HRVATSKA**

**Dubrovačko-neretvanska županija**

**Upravni odjel za zaštitu okoliša i**

**komunalne poslove**

**KLASA: 351-01/23-01/41**

**URBROJ: 2117-09/5-24-08**

Na temelju članka 17. stavka 2. Uredbe o informiranju i sudjelovanju javnosti i zainteresirane javnosti u pitanjima zaštite okoliša ("Narodne novine", br. 64/08) Upravni odjel za zaštitu okoliša i komunalne poslove Dubrovačko-neretvanske županije obavještava javnost i zainteresiranu javnost o upućivanju na

**JAVNU RASPRAVU**

**STUDIJE O UTJECAJU NA OKOLIŠ**

**ZAŠTITE OD ZASLANJIVANJA TALA I VODA PODRUČJA DONJE NERETVE,**

**DUBROVAČKO-NERETVANSKA ŽUPANIJA**

1. Ministarstvo gospodarstva i održivog razvoja donijelo je Odluku o upućivanju na javnu raspravu Studije o utjecaju na okoliš zaštite od zaslanjivanja tala i voda područja Donje Neretve, Dubrovačko-neretvanska županija, u daljnjem tekstu: Studija. Prema zamolbi za pravnu pomoć javnu raspravu o Studiji koordinira i provodi Upravni odjel za zaštitu okoliša i komunalne poslove Dubrovačko-neretvanske županije.
2. **Javna rasprava o Studiji trajat će 30 dana, u vremenu od 21. svibnja do 19. lipnja 2024.**
3. Mjesto održavanja javnog uvida u Studiju je u službenim prostorijama Grada Opuzena, Trg kralja Tomislava 1, 20355 Opuzen, službenim prostorijama Grada Ploče, Trg kralja Tomislava 23, 20340 Ploče, službenim prostorijama Općine Slivno, Podgradina 41, 20355 Opuzen i službenim prostorijama Općine Kula Norinska, Rujnička ulica 1, 20341 Kula Norinska u roku određenom za javnu raspravu, svakog radnog dana od 9:00 –12:00 sati. Na mjestu javnog uvida bit će izložena cjelovita Studija i netehnički sažetak Studije te knjiga primjedbi. Obavijest o javnoj raspravi, cjelovita Studija i netehnički sažetak Studije bit će danom početka javne rasprave objavljeni na internetskim stranicama Ministarstva gospodarstva i održivog razvoja.
4. **Javno izlaganje o Studiji održat će se u utorak, 04. lipnja 2024. u 10:00 sati, u Centru obrane od poplava Hrvatskih voda, Poduzetnička zona 1B, Opuzen.**
5. Pisana mišljenja, prijedloge i primjedbe na Studiju, javnost i zainteresirana javnost može upisati u knjigu primjedbi na mjestima javnog uvida ili u pisanom obliku dostaviti na adresu: Dubrovačko-neretvanska županija, Upravni odjel za zaštitu okoliša i komunalne poslove, Vukovarska 16, 20000 Dubrovnik, u tijeku roka predviđenog za javnu raspravu.
6. Primjedbe i prijedlozi koji ne budu dostavljeni u roku i ne budu čitko napisani neće se uzeti u obzir u pripremi izvješća o javnoj raspravi.

PROČELNIK

Silvio Markota